projecte-aina/catalan_government_crawling huggingface dataset:
Arribeu, us acrediteu i feu la primera ronda de contactes.
Paraules de benvinguda a càrrec de l'Hble.
Àngels Chacón, consellera d'Empresa i Coneixement.
Ponència a càrrec d'Hector Balasch, Smart Home Partnerships Lead Hardware de Google.
CELSA, INNOCELLS, MEDIAPRO, OGILVY, TORRES i ZOBELE expliquen en 3 minuts quins projectes tenen per a les startups.
Temps per fer contactes i explorar vies de negoci.
I per participar en una competició de realitat virtual amb la tecnologia de l'empresa Whiplash.
Els guanyadors s'enduran entrades per al MWC i el 4YFN 2019.
Podríem donar-te'n més detalls.
Però serà més divertit si els descobreixes in situ.
Moll de Barcelona s/n, 08039 Barcelona
Amb aquest programa vol irrompre en el món de les startups, que conjuntament aspiren a millorar el dia a dia de les persones.
Emilio Risques ens explicarà com està evolucionant el programa i les startups que hi estan participant.
Durant els darrers quinze anys, l'Emilio Risques ha liderat equips multidisciplinaris i multiculturals en diferents empreses que han experimentat creixements de doble dígit, creant estratègies d'innovació a partir de l'alineament entre clients, consumidors i treballadors de l'empresa.
ASICS, que ha passat de ser la número 18 a la 3a marca d'esports més important a Espanya, n'és un exemple.
La seva passió és el món de l'esport.
Creu que la clau de l'èxit d'una empresa es troba en la combinació entre esport, benestar i noves tecnologies, i que aquest èxit vindrà a partir de la innovació oberta.
També pensa que el rol d'un bon líder ha de ser el de facilitar i guiar el creixement personal i professional de l'equip per tal d'assolir l'èxit.
L'Hector compartirà consells pràctics de la seva experiència treballant amb Google a Silicon Valley i a Europa, i ens explicarà com l'assistent virtual personal de Google està transformant les nostres cases en intel·ligents per ajudar-nos en el dia a dia.
L'Hector Balasch porta dos anys establert a la seu global de Google a Silicon Valley, on és responsable d'aliances estratègiques de Smart Home Hardware.
La seva missió és impulsar el creixement de cases intel·ligents als Estats Units, accelerant l'adopció de The Google Assistant ꟷl'assistent virtual personal de Googleꟷ, dins dels més de 120 milions de llars del país.
Abans de la seva experiència als Estats Units, l'Hector va viure cinc anys a Irlanda on treballava a la seu europea de Google com a consultor per a les startups digitals d'Europa amb major potencial de creixement.
Treballava directament amb business angels, amb acceleradores i amb empreses, ajudant-les a fer créixer el seu negoci on-line.
El Mobile World Congress 2018 tindrà lloc del 26 de febrer a l'1 de març.
Un any més, la Generalitat de Catalunya acompanya desenes d'empreses a la fira.
En aquesta edició, fins a 73 empreses tindran el seu estand al MWC repartides per l' Estand Catalonia, l'Estand Catalonia dins de l'App Planet i l'Estand Catalonia Drones.
A més a més, la Generalitat també acompanyarà 32 startups en el 4YFN.
Aquest catàleg reuneix tota la informació d'aquestes empreses i la seva ubicació a la fira.
Descobreix l'àmplia gamma de productes i serveis que oferiran les empreses catalanes a l'edició 2018 de la fira més gran de la indústria mòbil.
Smart cities, Internet de les Coses, salut, videojocs o comerç electrònic són alguns dels àmbits on operen totes aquestes companyies.
L'enginyeria catalana Perspectiva (Alella, Maresme) ha dissenyat un dispositiu intel·ligent per al transport de mostres sanguínies que permet regular-ne la temperatura i assegurar-ne la traçabilitat.
L'objectiu és solucionar possibles problemàtiques o buits d'informació que poden tenir lloc durant el transport de les mostres i fer-ne un seguiment individualitzat durant tot el seu recorregut.
L'empresa presentarà aquesta tecnologia a l'estand de la Generalitat de Catalunya al Mobile World Congress 2018 (MWC), que tindrà lloc entre el 28 de febrer i l'1 de març a Fira de Barcelona – Gran Via a l'Hospitalet de Llobregat.
El dispositiu funciona mitjançant wifi, Bluetooth i connectivitat per radiofreqüència (RFID i GPRS).
Aquesta tecnologia permet, d'una banda, controlar la temperatura del dispositiu frigorífic, tot assegurant el bon manteniment de les mostres, i, de l'altra, facilita el seguiment de la seva localització en temps real des de l'extracció fins a la seva entrega al laboratori per ser analitzades.
De fet, també està dissenyada per transportar altres mostres biològiques, fàrmacs i vacunes.
A banda, l'empresa també ha desenvolupat una aplicació dirigida al transportista i que l'informa en tot moment sobre indicadors com la temperatura, el nivell de bateria del dispositiu, possibles errors en la recollida i entrega del producte o la ruta que ha de seguir.
A més, també s'ha dissenyat un panell de control perquè l'empresa logística pugui gestionar cada operació i resoldre qualsevol incidència.
L'enginyeria va ser seleccionada per l'empresa de missatgeria urgent i logística SZENDEX The Smart Delivery per dissenyar aquest producte, amb la previsió de començar a comercialitzar-lo a partir del març del 2018 a través de la seva divisió sanitària especialitzada en transport de mostres biològiques.
Segons explica el CEO de Perspectiva, Marc Real, "el dispositiu també garanteix la seguretat del producte que es transporta ja que inclou un sistema que permet l'accés al seu contingut només a les persones indicades", registrant en tot moment els moviments que hi ha hagut i qui hi ha intervingut i garantint la confidencialitat en el tractament de les mostres o els fàrmacs transportats.
L'empresa, especialitzada en la creació de productes connectats, va néixer l'any 2005 i actualment compta amb una plantilla de 20 treballadors, distribuïts en tres oficines a Alella, Madrid i Sao Paulo (Brasil).
Presència d'empreses catalanes al MWC
Enguany 102 empreses catalanes participaran amb estand al Mobile World Congress.
D'aquestes, 73 hi tindran presència a través dels tres espais que s'han habilitat des de la Generalitat, a través de la Secretaria de Telecomunicacions, Ciberseguretat i Societat Digital i d'ACCIÓ –l'agència per a la competitivitat de l'empresa-.
Seran més de 1.000 m2 de superfície destinada a l'empresa catalana.
Pots consultar el nom i descripció de tots els participants en aquest enllaç.
L'empresa, especialitzada en la creació de productes connectats, va néixer l'any 2005 i actualment compta amb una plantilla de 20 treballadors, distribuïts en tres oficines a Alella, Madrid i Sao Paulo (Brasil)
És el balanç del pla operatiu 2015-2016 de la xarxa Enterprise Europe Network a Catalunya, gestionada a Catalunya per ACCIÓ en col·laboració amb la Cambra de Comerç de Barcelona i el Consell General de Cambres
La xarxa Enterprise Europe Network (EEN) de la Comissió Europea ha donat suport a més de 2.600 pimes catalanes en el període 2015-2016 en els seus processos d'innovació i internacionalització.
És el balanç del darrer pla operatiu del node de l'EEN a Catalunya, que s'articula a través d'un consorci liderat per ACCIÓ i format per la Cambra de Barcelona i el Consell General de Cambres de Catalunya.
Aquestes institucions posen ara en marxa el nou pla operatiu 2017-2018.
D'una banda, les empreses catalanes han rebut assessorament personalitzat en innovació, transferència tecnologia i internacionalització per guanyar competitivitat i consolidar la seva presència en mercats exteriors.
També ho han fet a través de 16 missions empresarials organitzades a Europa i països com Xile, Mèxic, Rússia o Corea del Sud, amb l'objectiu de fer prospecció de mercat, buscar noves oportunitats de negoci i fomentar la transferència de tecnologia.
Una de les activitats més rellevants ha estat la celebració de 70 Brokerage Events en el marc de fires internacionals.
Es tracta de reunions bilaterals de 20 minuts, preagendades amb anterioritat, per fomentar que les empreses tanquin projectes de cooperació internacional, des d'acords comercials o de subcontractació fins a joint ventures o projectes d'R+D col·laboratius.
En total hi han participat més de 2.500 empreses provinents de 38 països en fires com el Mobile World Congress (MWC), l'Smart City Expo World Congress (SCEWC) i l'Internet of Things Solutions World Congress.
A banda de les 2.600 empreses catalanes que han rebut el suport de l'EEN, el consorci també ha organitzat entre el 2015 i el 2016 més de 220 actes de sensibilització i formació arreu de Catalunya, que han comptat amb una participació superior als 10.000 assistents.
La xarxa EEN (Enterprise Europe Network) és una iniciativa cofinançada pel programa COSME de la Comissió Europea creada l'any 2008.
Està formada per 600 organismes de promoció econòmica, empresarial i tecnològica de 66 països.
Més de 2.600 pimes catalanes reben suport de la xarxa EEN de la Comissió Europea a Catalunya per innovar i internacionalitzar-se
La indústria mòbil desembarca a Catalunya en una nova edició del Mobile World Congress.
Un any més, ACCIÓ és al costat de les empreses catalanes per tal que n'aprofitin tot el potencial.
El sector TIC català té en el MWC una indiscutible font d'innovació i internacionalització, que enguany es consolida amb la presència de més de 100 empreses amb estand.
De les 102 companyies catalanes que exposaran els seus productes i serveis al MWC, 73 ho faran a través dels espais habilitats per la Generalitat de Catalunya, la xifra més elevada de totes les edicions.
Totes elles es repartiran entre l'Estand Catalonia, ubicat a la part central del congrés, el de l'App Planet i l'Estand Catalonia Drones.
Els visitants podran descobrir la tecnologia d'identificació facial d'Herta o l'experiència en avaluació de ciberseguretat de Brightsight, entre molts altres projectes.
Troba'ls tots al catàleg d'expositors catalans al MWC!
Amb l'objectiu de garantir el màxim impacte de la participació al MWC, ACCIÓ torna a organitzar el Brokerage Event, un acte que consisteix en trobades cara a cara de 20 minuts entre empreses de tot el món que assisteixen al congrés.
Per primera vegada, aquest any també hi participaran 15 grans empreses (com L'Oréal, Mastercard, Seat, Zobele o KLM) que no exposaran els seus productes, sinó que hi aniran a conèixer socis que els ofereixin la tecnologia que necessiten per dur a terme els seus projectes.
Més enllà de les TIC, ACCIÓ i la Mobile World Capital Barcelona consoliden en aquesta edició les rutes per a professionals de fora d'aquest sector amb l'objectiu d'ampliar l'impacte del Mobile World Congress a tot el teixit productiu.
Així, en el marc del programa GoingDigital, 150 directius d'empreses catalanes podran identificar les oportunitats que les tecnologies mòbils poden aportar als seus negocis en l'actual context de transformació digital, agrupades en tres àmbits: indústria 4.0, retail i vehicle del futur.
Des de fa cinc anys, però, el MWC ja no seria el mateix sense el seu germà petit: un 4 Years From Now (4YFN) que cada any es fa més gran.
En aquesta fira d'emprenedoria digital paral·lela al congrés mòbil, 32 startups catalanes podran gaudir de visibilitat i projecció internacional des de l'espai habilitat per la Generalitat de Catalunya.
Projectes com les experiències immersives en espais reals de Broomx o la realitat augmentada que resol avaries de Remote Eye exemplifiquen el potencial de les startups catalanes presents al 4YFN.
Aquest any, pots venir a ACCIÓ a recollir la teva acreditació!
ACCIÓ i la Generalitat de Catalunya acompanyen més empreses que mai al MWC i al 4 Years From Now en una nova edició d'un esdeveniment que permet al sector TIC català gaudir de projecció mundial
En el marc d'una missió organitzada per ACCIÓ i l'ICEC, les empreses catalanes participaren a la fira G-Star i exploren les oportunitats que els ofereix el mercat sud-coreà, en què el sector dels videojocs genera 8.800 milions d'euros i concentra gairebé 900 empreses.
Una delegació de sis empreses catalanes del sector dels videojocs viatja a Corea del Sud aquesta setmana per participar a la fira G-Star i buscar oportunitats d'internacionalització.
Aquesta activitat forma part d'una missió empresarial organitzada per ACCIÓ –l'agència per a la competitivitat de l'empresa de la Generalitat de Catalunya, depenent del Departament d'Empresa i Coneixement-, i l'Institut Català de les Empreses Culturals (ICEC).
Aquesta delegació comptarà amb una agenda individual i col·lectiva de reunions amb l'objectiu de conèixer les oportunitats de negoci que ofereix el mercat coreà a en l'àmbit dels videojocs.
D'aquesta manera, les set empreses catalanes visitaran la capital del país, Seül, i la ciutat de Busan, on se celebra la fira, i es reuniran amb actors de l'ecosistema coreà com KOCCA (l'agència del govern coreà que promou el sector cultural i la indústria dels continguts al país), la Korea e-Sports Association (l'organisme que gestiona el sector dels esports electrònics) o les empreses Kakao Games, Pinkfong o Smilegate.
Corea és precisament un dels mercats amb més potencial en l'àmbit dels videojocs i ocupa el quart lloc del rànquing mundial que analitza el pes d'aquest sector en la seva industria, només superada per la Xina, els Estats Units i el Japó.
Es calcula que aquest negoci genera uns 8.800 milions d'euros i que concentra gairebé 900 empreses i 81.000 treballadors.
Es tracta del líder mundial en el sector de les TIC i d'un mercat que ofereix oportunitats per a l'empresa catalana en àmbits com el programari incrustat, la telefonia mòbil 5G, els jocs de mòbil, la seguretat a Internet i la realitat virtual.
De fet, les exportacions catalanes a Corea van augmentar un 6,2% al 2017 en comparació amb l'any anterior i sumen 362,8 milions d'euros, mentre que prop de 2.000 empreses catalanes ja exporten a aquest mercat.
Per la seva banda, a Catalunya es concentren 130 empreses del sector dels videojocs que sumen 2.441 treballadors i una facturació de 319 milions d'euros, segons dades de l'Institut Català de les Empreses Culturals (ICEC).
A banda, segons el Barcelona & Catalonia Startup Hub elaborat per ACCIÓ, actualment hi ha a Catalunya més de 76 startups dedicades a aquest sector.
Les exportacions catalanes a Corea van augmentar un 6,2% al 2017
Les oficines de la companyia americana a Barcelona, les primeres fora dels Estats Units, se centraran en la creació de continguts, la publicació de jocs mòbils i l'activitat comercial per captar nous usuaris
L'empresa americana Tilting Point, especialitzada en la creació de videojocs per a plataformes mòbils, crearà 50 llocs de treball fins a finals de 2019 amb l'obertura d'un estudi a Barcelona.
El projecte d'inversió de la companyia, amb seu a Nova York, ha comptat amb el suport de Barcelona Activa, l'agència de desenvolupament econòmic i local de l'Ajuntament, i ACCIÓ, l'agència per a la competitivitat de l'empresa depenent del Departament d'Empresa i Coneixement de la Generalitat de Catalunya.
El nou estudi a la capital catalana, el primer fora dels Estats Units, se centrarà en tres àrees de negoci: publicació de jocs mòbils, creació de continguts artístics i activitat comercial de captació d'usuaris gràcies al fons de 132 milions de dòlars que l'empresa destina exclusivament a aquesta activitat.
L'oficina està liderada per Mathias Royer com a director general, Ignasi Prat com a director de màrqueting i Daniel Catalina com a director d'art. Comptarà des del seu inici amb 13 persones i preveu arribar a prop de les 50 a finals de 2019, sobretot perfils experts en desenvolupament de videojocs i en adquisició d'usuaris per a jocs mòbils.
Segons apunta el president de Tiling Point, Samir El Agili, Barcelona, amb més de 100 estudis de videojocs i seu del Mobile World Congress, que atrau professionals de tot el món, és una localització òptima per a la base d'operacions amb Europa.
La ciutat catalana, per l'empresa, és singular per ser un emplaçament on coexisteixen alhora productors de jocs i tot el talent que es requereix per portar-los a terme, des d'enginyers, dissenyadors, artistes, live ops i product managers.
Tilting Point ha arribat a Barcelona de la mà del servei d'aterratge empresarial de Barcelona Activa, l'agència de desenvolupament econòmic i local de l'Ajuntament de Barcelona, i de l'Oficina Exterior de Comerç i Inversions d'ACCIÓ de Nova York.
L'empresa té acords amb altres 14 desenvolupadors de països europeus, per la qual cosa projecta la seva activitat d'una manera internacional i escalant nous models de negoci.
L'empresa té acords amb altres 14 desenvolupadors de països europeus
Scopely augmentarà el seu espai d'oficines a la capital catalana, on actualment hi treballen 60 persones, i potenciarà el talent tècnic i artístic, així com l'anàlisi de dades i l'atenció al client.
La companyia nord-americana Scopely, del sector dels videojocs, ha anunciat els seus plans de creixement a Barcelona, que preveuen doblar el nombre de treballadors actuals i incrementar l'espai del seu centre.
La companyia va obrir la seva oficina a la capital catalana el 2017, que compta actualment amb 60 treballadors.
L'anunci s'ha fet en el marc d'una reunió de treball del president de la Generalitat de Catalunya, Quim Torra, i la consellera d'Empresa i Coneixement, Àngels Chacón, amb responsables de l'empresa a Silicon Valley.
El cap de l'Executiu ha destacat que, anuncis com el que ha fet avui Scopely, evidencien que " Catalunya es converteix en un referent mundial per les empreses tecnològiques i en una zona de prioritat a l'hora d'establir-se a Europa ".
La nova expansió d'Scopely ha rebut el suport de la Generalitat de Catalunya a través d'ACCIÓ, l'agència per a la competitivitat de l'empresa depenent del Departament d'Empresa i Coneixement.
La companyia planeja expandir l'equip a Barcelona en múltiples àrees d'especialització potenciant el talent tècnic i artístic, així com l'anàlisi de dades i l'atenció al client.
Durant la inauguració de l'oficina de Barcelona el 2017, el president d'Scopely, Javier Ferreira, va afirmar: " l'oficina de Barcelona serveix com a eix important del creixement continuat i l'expansió global de Scopely ".
Ara, amb aquest anunci, el director d'operacions de l'empresa, Pere Torrents, ha afegit: " Scopely Barcelona ha atret un alt talent de tot Europa per contribuir a la nostra plataforma tecnològica, serveis comunitaris i projectes creatius, i ha reclutat treballadors que han passat anys a l'estranger per tornar a casa, a Catalunya.
L'any passat vam experimentar un creixement massiu, tant amb nous jocs per a mòbil com en franquicies sostingudes, i planifiquem aumentar més del doble el nostre equip local de 60 persones per donar suport a aquest creixement continuat ".
Fundada el 2011, Scopely, amb seu a Los Angeles i socis a 8 països, crea i desenvolupa jocs per a mòbils com Star Trek Fleet Command, Looney Tunes World of Mayhem i Walking Dead: Road to Survival.
A Barcelona, l'empresa ha participat en esdeveniments com el Mobile World Congress 4YFN i el saló Barcelona Games World.
En concret, l'empresa ha rebut el suport de Catalonia Trade & Investment, l'àrea dedicada a l'atracció d'inversió estrangera.
Aquesta unitat treballa des de Barcelona i una xarxa de 40 oficines de comerç exterior i d'inversió del món per atraure nous projectes d'inversió estrangera a Catalunya.
Fundada el 2011, Scopely, amb seu a Los Angeles i socis a 8 països, crea i desenvolupa jocs per a mòbils
Es tracta d'una missió d'ACCIÓ a través de l'oficina de Hong Kong perquè les empreses emergents coneguin millor l'ecosistema asiàtic i presentin els seus projectes a potencials inversors
Una delegació de 10 startups catalanes participa fins dijous a la fira RISE de Hong Kong, un dels esdeveniments tecnològics més importants d'Àsia.
Ho fan en el marc d'una missió empresarial organitzada per ACCIÓ –l'agència per a la competitivitat de l'empresa depenent del Departament d'Empresa i Coneixement–, a través de l'oficina d'ACCIÓ a Hong Kong, amb l'objectiu de conèixer millor l'ecosistema asiàtic i presentar els seus projectes a potencials inversors.
Les startups seleccionades per a la missió són Airning, Braingaze, ByHours, Dynamo Video, Kibus Petcare, Shivver, Socourt, TeamEQ, Wizards Esports i Piaotandi, que pertanyen a sectors com la realitat virtual, el med-tech, la intel·ligència artificial o l'Internet de les Coses (IoT), entre d'altres.
Més de 600 startups de 100 països diferents, 850 inversors i 850 mitjans de comunicació assistiran al congrés d'aquest 2019, que l'any passat va agrupar més de 18.000 persones.
L'esdeveniment analitzarà l'impacte de la tecnologia en els negocis i la societat, amb un rol destacat del 5G, els vehicles autònoms i l' e-gaming.
Durant l'estada a Hong Kong, a part de participar de la fira, les empreses emergents catalanes seguiran una agenda individualitzada de reunions segons els seus interessos organitzada per l'oficina d'ACCIÓ i presentaran els seus projectes davant d'inversors de la regió.
A Catalunya hi ha més de 1.300 startups identificades pel directori de Barcelona & Catalonia Startup Hub, d'ACCIÓ.
En aquest sentit, les empreses emergents ocupen 13.820 persones en àmbits com la Indústria 4.0 (17%), les ciències de la vida (13%) i les tecnologies mòbils i de software (11%), entre d'altres.
L'esdeveniment analitzarà l'impacte de la tecnologia en els negocis i la societat, amb un rol destacat del 5G, els vehicles autònoms i l'e-gaming
Set empreses i centres tecnològics catalans viatgen en la missió que encapçala el secretari d'Empresa i Competitivitat del Departament d'Empresa i Ocupació, Pere Torres.
• Set empreses i centres tecnològics catalans viatgen en la missió que encapçala el secretari d'Empresa i Competitivitat del Departament d'Empresa i Ocupació, Pere Torres.
• Les empreses i centres tecnològics participants ( (Agricbison, Atens Agrotecnologies Naturals, DBA-UDL, Fundació Bosch i Gimpera, Institut Químic de Sarrià, Roca Junyent i Validated ID) són dels sectors cleantech, horticultura i ciències de la vida i la salut.
• Aquestes companyies visitaran empreses i institucions referents en els camps de la innovació, la inversió i l'emprenedoria de la regió situada a la zona sud-oest d'Holanda.
Set empreses i centres tecnològics catalans viatgen avui i demà a la regió holandesa de Zuid Holland en la missió organitzada per ACCIÓ, l'agència per la competitivitat de l'empresa de la Generalitat.
Aquesta missió està encapçalada pel secretari d'Empresa i Competitivitat del Departament d'Empresa i Ocupació, Pere Torres.
Torres compartirà bones pràctiques i experiències amb els directius de l'agència per al Desenvolupament Econòmic de Zuid Holand, InnovationQuarter; l'agència per a l'atracció d'inversió estrangera d'Holanda, la Cambra de Comerç holandesa i amb el Comissionat del Rei (King's Commissioner).
A més, el secretari visitarà el centre de formació en horticultura GreenQ HortiCampus, el parc tecnològic Leiden BioScience Park, la incubadora High-Tech YES!
Les empreses i centres tecnològics participants, dels sectors cleantech, horticultura i ciències de la vida i la salut, són Agricbison, Atens, DBA-UDL, Fundació Bosch i Gimpera, Institut Químic de Sarrià, Roca Junyent i Validated ID.
Tots set viatgen a Holanda per tal de conèixer l'ecosistema d'innovació d'aquest país així com detectar-hi noves oportunitats de negoci per als seus productes i serveis.
Durant els dos dies que dura la missió, visitaran empreses i institucions referents en els camps de la innovació, la inversió i l'emprenedoria de la zona com InnovationQuarter, la Cambra de Comerç Holandesa; la incubadora d'empreses emergents Yes!
Delft o el parc tecnològic Leiden Bio Science Park.
A més, mantindran reunions individuals amb empreses locals per tal d'estudiar vies de col·laboració en l'àmbit de la comercialització de tecnologia i la cerca de socis tecnològics.
Situada al sud-oest d'Holanda compta amb un mercat de més de 3.5 milions de persones i inclou importants ciutats del país com Rotterdam i La Haia.
Es tracta d'una regió puntera per al desenvolupament de noves tecnologies, innovació i solucions als reptes de la societat en els sectors de l'horticultura, les tecnologies netes, les ciències de la vida i la salut, així com en el camp de les smart cities, el transport i la logística.
La Generalitat impulsa la cooperació tecnològica entre Catalunya i la regió holandesa de Zuid Holland